Bajarê Hannoverî yê Almanya de ciwananê kurdan semedê protestokerdişê tecrîdê serê Rayberê Şarê Kurdî Abdullah Ocalanî û azadîya ci ya fîzîkîye îstasyonê merkezê bajarî de çalakîya bêîteatîya sîvîle kerde.
Ciwnanê ke îstasyon de dest pê rayraşîyayîşî kerd, waşt heta merkezê bajarî rayra şirê. Polîsan seba ke verê ciwanan bigêrê, ê girewtî binê ablûqa. Bado ke astengkerdiş ame wedaritene ciwanî bi slogananê "Bê Serok jiyan nabe", "Bijî Serok Apo"  xoverdayîşê îmraliyî silam kerd û heta merkezê bajarî rayra şîyî. Çalakîye de vilawekê almankî ameyî vilakerdene.
Ciwananê ke merkezê bajarî de rayraşîyayîşê xo açarna mîtîngî, tîya eşkerayîyêke daye û veng heme ciwananê kurdan ke wa aktîf tewrê çalakîyan bibê. Ciwanan vat ê do heta azadîya Abdullah Ocalanî tim meydanan de bê û semedê wayîrvejîyayîşê Ocalanî veng da.
Rayraşîyayîş bi sloganan ê "Bijî berxwedana İmralı", "Bê Serok jiyan nabe"  û tililiyan qedîya.
